CELEX: 32016R2222
Language: fi
Date: 2016-12-05 00:00:00
Title: Komission täytäntöönpanoasetus (EU) 2016/2222, annettu 5 päivänä joulukuuta 2016, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

10.12.2016   
            
            
               FI
            
            
               Euroopan unionin virallinen lehti
            
            
               L 336/17
            
         KOMISSION TÄYTÄNTÖÖNPANOASETUS (EU) 2016/2222,
   annettu 5 päivänä joulukuuta 2016,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan e alakohdan
   sekä katsoo seuraavaa:
   
               (1)
            
            
               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’, joka on mainitun asetuksen liitteenä I.
            
         
               (2)
            
            
               Yhdistetyn nimikkeistön alanimike 9505 10 kattaa joulunviettoesineet.
            
         
               (3)
            
            
               Termin ’joulunviettoesineet’ tulkinnasta annetaan joitakin ohjeita nimikettä 9505 koskevien harmonoidun järjestelmän selitysten A kohdan 1 ja 2 alakohdassa. Edelleen on kuitenkin olemassa erilaisia näkemyksiä siitä, mitkä esineet kuuluvat alanimikkeeseen 9505 10.
            
         
               (4)
            
            
               Oikeusvarmuuden vuoksi alanimikkeen 9505 10 soveltamisalaa olisi selkeytettävä erottamalla toisistaan perinteiset joulunviettoon tarkoitetut esineet, joita tarkoitetaan nimikettä 9505 koskevien harmonoidun järjestelmän selitysten A kohdan 1 ja 2 alakohdassa, niistä esineistä, joita käytetään koristeina yleisemmin talvikauden aikana.
            
         
               (5)
            
            
               Sen vuoksi on tarpeen lisätä yhdistetyn nimikkeistön ryhmään 95 lisähuomautus alanimikkeen 9505 10 yhdenmukaisen tulkinnan varmistamiseksi kaikkialla unionissa.
            
         
               (6)
            
            
               Sen vuoksi asetuksen (ETY) N:o 2658/87 liitettä I olisi muutettava.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (ETY) N:o 2658/87 liitteessä I olevan yhdistetyn nimikkeistön toisessa osassa ryhmään 95 lisähuomautus 1 seuraavasti:
   
      
                  ”1.
               
               
                  Alanimikkeeseen 9505 10 kuuluvat:
                  
                              a)
                           
                           
                              esineet, jotka tunnetaan laajalti perinteisesti käytettävinä joulunviettoesineinä ja jotka on valmistettu ja suunniteltu yksinomaan joulunviettoesineiksi.
                              Näitä ovat:
                              
                                          1)
                                       
                                       
                                          Jeesuksen syntymään liittyvät esineet (eli perinteiseen jouluseimeen tarkoitetut esineet), kuten seimihahmot ja -eläimet, Betlehemin tähdet, itämaan tietäjät ja seimiasetelmat;
                                       
                                    
                                          2)
                                       
                                       
                                          esineet, joiden käyttö joulunvietossa on pitkien kansallisten perinteiden mukaista ja joita ovat esimerkiksi
                                          
                                                      —
                                                   
                                                   
                                                      keinotekoiset joulukuuset,
                                                   
                                                
                                                      —
                                                   
                                                   
                                                      joulusukat,
                                                   
                                                
                                                      —
                                                   
                                                   
                                                      keinotekoiset jouluhalot,
                                                   
                                                
                                                      —
                                                   
                                                   
                                                      paukkukaramellit,
                                                   
                                                
                                                      —
                                                   
                                                   
                                                      joulupukit, reen kanssa tai ilman,
                                                   
                                                
                                                      —
                                                   
                                                   
                                                      jouluenkelit.
                                                   
                                                
                                    Tähän alanimikkeeseen eivät kuulu talvikaudella käytettävät esineet, jotka soveltuvat yleisempään käyttöön vuodenajan koristeina ja joita ei niiden objektiivisten ominaisuuksien perusteella käytetä pelkästään joulunvietossa, vaan pääasiassa koristeina talvikauden aikana, kuten jääpuikot, lumikiteet, tähdet, porot, punarinnat, lumiukot ja muut talvihahmot riippumatta siitä viittaavatko niiden värit, varusteet tai muut ominaisuudet jouluun;
                           
                        
                              b)
                           
                           
                              joulukuusenkoristeet
                              Nämä ovat joulukuuseen ripustettaviksi tarkoitettuja esineitä (eli kevyitä esineitä, jotka yleensä ovat kulutusta kestämätöntä ainetta ja tarkoitettu joulukuusen koristeeksi). Esineillä on oltava yhteys jouluun.”
                           
                        
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2016.
      
         
            Komission puolesta
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EYVL L 256, 7.9.1987, s. 1.